tomron87/hebrew-wikipedia-sentences-corpus huggingface dataset:
לפני הזכייה בסדרה, קלארק הופיעה כסטודנטית בסרט משנת 2010, "הרייט המרגלת: מלחמות הבלוג", בסרט היא גילמה רקדנית.
היא גם שיחקה באותה שנה כחניכה ורקדנית בסרט הטלוויזיה של ערוץ דיסני "קאמפ רוק 2: הג'אם האחרון".
בשנת 2012, היא גילמה חברה ורקדנית במסיבת יום הולדת בסרט הטלוויזיה "חברים-אויבים" של ערוץ דיסני.
בקיץ 2012, בגיל עשרים, קלארק נבחנה לתפקיד בסדרת הדרמה הקנדית לנוער, "נולדו לרקוד".
בסדרה, קלארק מגלמת את ג'יזל, רקדנית צעירה.
היא הייתה בצוות הראשי בסדרה מהעונה הראשונה עד השלישית, עם הופעות אורח בעונות הרביעית, השישית והשמינית, ובספיישל חג המולד של הסדרה.
לקלארק היה גם תפקיד חוזר בסדרת הספין-אוף של "נולדו לרקוד", "אולפני אבדות ומציאות" באותו התפקיד של ג'יזל.
בשנת 2015, קלארק גילמה את שוטסי בסרט "Dancin': It's On!" ב-2016 היא התארחה בתור רקדנית בסדרת הטלוויזיה הקנדית, "עיניים פרטיות".
בשנת 2020, היא כיכבה כמיס אליסטר, מורה ומאמנת התעמלות בסדרת הטלוויזיה "הנחיתה המושלמת שלי".
הסדרה היא סדרת טלוויזיה קנדית על התעמלות שיצר פרנק ואן קיקן, היוצר של "נולדו לרקוד".
קלארק עובדת גם במשרה חלקית כמורה למחול ב-"The Audience Dance Rivalry" בקונקורד, אונטריו וב-"On The Floor Dance" לצד הכוכבת לשעבר ג'ניפר פאפאס בריצ'מונד היל, אונטריו.
בינואר 2022, קלארק פרסמה בעמוד האינסטגרם שלה שהיא התארסה לשחקן טרבור טורדג'מן, אשר משחק איתה בסדרה "נולדו לרקוד".
שוטסיסרט קולנוע2016עיניים פרטיות רייבןפרק: "Dance, Dance Retribution"2020הנחיתה המושלמת שליגברת אליסטרתפקיד ראשי; 12 פרקיםחלקיםסרט קצר;2021הושארה למוות: סיפורה של אשלי ריבסקלואיסרט טלוויזיה2022מפסקיםגברת ליהפרק 12023דיקס: המיוזיקל רקדניתההיסטוריה הנוראה של הרייט ג'ונסמאריסרט קצר;2023–2024קיקיוואקה: מחנה קיץויקטוריה ואנסעונה 6; 5 פרקים2024לרעוםסשה סטאלוןסרט קצר;2025ג'ולייט & רומיאואלגרה
ג'וש אנדרס ריברה הוא שחקן אמריקאי.
ריברה נולד ב-1 במאי 1995, הוא בנם של כימאים מפוארטו ריקו שהתגוררו בצפון קרוליינה.
הוריו נפרדו כשהיה בן שנה.
לאחר מכן, הוא גודל על ידי אמו בקונטיקט ולאחר מכן בבולדר, קולורדו.
הוא למד בתיכון פיירוויו, שם שיחק כדורגל והיה פעיל במוזיקה ובתיאטרון.
לאחר התיכון הוא המשיך ללמוד במכללת אית'קה.
ריברה שיחק בסיבוב ההופעות הראשון של "המילטון" בארצות הברית.
הוא התפרסם בזכות תפקידו כצ'ינו בגרסה המחודשת של סטיבן ספילברג ל"סיפור הפרברים" בשנת 2021. בשנת 2023 גילם את סיאנוס פלינת' בסרט "משחקי הרעב: בלדה לנחשים וציפורי שיר".
בשנת שלאחר מכן, ריברה גילם את אהרון הרננדז בסדרת הדרמה "סיפורי ספורט אמריקאים" מבית "FX Networks".
החל משנת 2021, ריברה נמצא במערכת יחסים עם השחקנית רייצ'ל זגלר ששיחקה עמו תחילה בסרט "סיפור הפרברים" ולאחר מכן גם בסרט "משחקי הרעב: בלדה לנחשים וציפורי שיר".
הוא גר בג'רזי סיטי, ניו ג'רזי.
שנהפרויקטתפקיד הערות 2021 סיפור הפרברים צ'ינו 2023 איש חתול דייב משחקי הרעב: בלדה לנחשים וציפורי שיר סייאנוס פלינת' 2024 סיפורי ספורט אמריקאים (אנ') ארון הרננדז (אנ') תפקיד ראשי; 10 פרקים 2025 תושבים פרנסיס מוראלס
ג'ושוע פטריק אלן הוא שחקן פוטבול המשחק בעמדת הקוורטרבק בקבוצת באפלו בילס בליגת ה-NFL.
אלן נחשב לאחד הקוורטרבקים המובילים בליגה, הודות לזרועו החזקה, יכולתו לרוץ עם הכדור והובלת קבוצתו להישגים משמעותיים.
ב-2024 זכה אלן בתואר MVP של ה-NFL.
הוא שיחק פוטבול בתיכון, אך לא זכה לתשומת לב רבה ממגייסים לליגת המכללות.
לאחר שנה בקולג' קהילתי רידלי, עבר לאוניברסיטת ויומינג, שם שיחק בשנים 2015–2017.
אלן נבחר על ידי באפלו בילס בבחירה השביעית בסיבוב הראשון של דראפט ה-NFL ב-2018. פריצתו הגיעה בעונת 2020, כשהוביל את הבילס לזכייה בבית ה-AFC מזרח, לראשונה מאז 1995. בעונה הסדירה מסר ל-4,544 יארד ו-37 טאצ'דאונים עם 10 חטיפות, וכן הוסיף עוד 421 יארד ו-8 טאצ'דאונים בריצה.
הוא נבחר לראשונה לפרו בול.
בפלייאוף הקבוצה העפילה למשחק אליפות חטיבת ה-AFC, בו הפסידה לקנזס סיטי צ'יפס.
בשלוש העונות לאחר מכן זכתה עם באפלו שוב בראשות בית AFC מזרח, אך הקבוצה הודחה בסיבוב השני בפלייאוף.
בעונת 2024 זכה אלן בפרס ה-MVP של ה-NFL, לאחר שהוביל את הקבוצה למאזן 4–13 עם מסירות ל-3,731 יארד ו-28 טאצ'דאונים, שש חטיפות, ועוד 531 יארד בריצה ושש ריצות לטאצ'דאון.
הקבוצה העפילה למשחק אליפות חטיבת ה-AFC אך הודחה שוב על ידי קנזס סיטי צ'יפס.
בעונת 2025 נבחר בפעם הרביעית לפרו בול, אלן רשם במהלך העונה 25 טאצ'דאונים במסירה ו-14 בריצה.
באפלו סיימה שנייה בבית במאזן של 5–12, בסיבוב הראשון של הפלייאוף גברה בחוץ על ג'קסונוויל ג'אגוארס כשאלן מוביל את הקבוצה עם שלושה טאצ'דאונים.
בסיבוב השני הודחה לאחר הפסד בהארכה לדנוור ברונקוס.
אלן נשוי לשחקנית והזמרת היילי סטיינפלד.
ג'ורצ'נים (במנצ'ורית: ᠵᡠᡧᡝᠨ - ג'ושן, בסינית מנדרינית:女真 נוג'ן) היה עם עתיק דובר שפה טונגוסית שחי תקופה ארוכה במזרח החבל ההיסטורי הנקרא בימינו מנצ'וריה.
ב-1635 שינה מנהיגם, החאן הונג טאיג'י את שמם הרשמי למנג'ו, כלומר "מנצ'ורים" ואסר על השימוש בשם "ג'ורצ'ן".
המנצ'ורים סיפחו אליהם שבטים שכנים נוספים.
השבטים הג'ורצ'נים היו צאצאים לתושבים הקדומים ביותר של מנצ'וריה כמו בני סוּשֶן ויילו.
חיו כציידים-לקטים, רועי בקר חצי-נוודים או חקלאים מיושבים.
היו תקופות בהן הם היו נעדרים הנהגה מרכזית, ובקשר רופף ביניהם וראשיהם היו תחת חסות של שושלות של עמים שכנים, שילמו להן מס ושימשו כמפקדים תורשתיים של כוחות שומרי גבול.
במאות 11-10 נמצאו תחת שליטת החיטאנים.
בהתחלת המאה ה-11 שבטיהם אוחדו על ידי וניאן אגודה וב-1114 התקוממו נגד החיטאנים.
כתוצאה מכך הקימו הג'ורצ'נים את האימפריה העצמאית ג'ין ששלטה בסין ב-1234-1115 ואשר נכבשה בסוף על ידי המונגולים.
בתקופה המונגולית (שושלת יואן) התפרק האיחוד של הג'ורצ'נים לכמה קבוצות שבטיות והם לא מילאו תפקיד משמעותי בתולדות מזרח אסיה עד ל מאה ה-16. הג'ורצ'נים נשארו בני חסות של המונגולים תחת שלטון השושלות יואנג ומינג.
בסוף המאה ה-16 והתחלת המאה ה-17 החאן שלהם נורהאצ'י, בן לג'ורצ'נים ג'יאנג'ואו, איחד אותם ביניהם ועם עוד שבטים.
בימי נורחאצ'י ובנו הונג טאיג'י קמה שושלת ג'ין המאוחרת שהפכה שהחליפה שם ל"צ'ין" או "צ'ין הגדולה" וב-1644 כבשה את השלטון בסין.
גבולות השטח המאוכלס בג'ורצ'נים היו: במזרח - אזור העיר הונצ'ון, כיום בצומת בין סין העממית, צפון קוריאה וחבל פרימוריה של רוסיה; בצפון - מפגש הנהרות סונגחווה (סונגארי) וחיילונגג'יאנג ; במערב - הקצוות הצפוניים של מחוז ליאונינג של ימינו ;בדרום - הנהר יאלו שהוא גבול לאומי טבעי של סין עם קוריאה.
במאה ה-15 שלטונות שושלת מינג בסין (1644-1368) סיווגו את הג'ורצ'נים בשלוש קבוצות, לפי יחסם לשלטון מינג ולעם האן של סין.
ג'ורצ'נים ג'יאנג'ואו (建州) או מאוליאן - חיו בדרום מנצ'וריה והיו מעורבים עם קבוצות סיניות, חיו בקרבת הנהר מודאן, הרי צ'נגבאי וחצי-האי ליאודונג.הם התלבשו בדומה לסינים, חיו מציד ודיג, מחקלאות מיושבת ומסחר בפנינים וג'ינסנג
ב.ג'ורצ'נים האישי (海西) חי במערב מנצ'וריה והיו נתונים בהשפעה מונגולית חזקה.
הם נקראו האי-שי לפי הנהר האישי או סונגחווה וכללו כמה שבטים גדולים ועצמאיים, המחולקים בין רועי בקר חצי נוודים במערב וחקלאים מיושבים במזרח.
ג.ג'ורצ'נים יֶרֶן או "פראים" (שם תואר שהסינים והקוריאנים נהגו לתת גם לכלל הג'ורצ'נים).
אלו חיו מפוזרים בשטחים המיוערים בצפון מנצ'וריה במחוזות הילונגג'יאנג וווסוליג'יאנג, מעבר לעמקי הנהרות ליאו וסונגהואה והתקיימו מציד, דיג, גידול חזירים, וקצת מחקלאות נוודית.
רבים מהג'ורצ'רנים ירן דיברו ניב מבודד, בדומה לקבוצות ניבח, נגידל, ננאי ואורוגן ולרבים מקרב האוונקים ונחשבים כיום לקבוצות אתניות נפרדות.
הג'ורצ'נים השאירו חותם בהיסטוריה של סין בזכות הקמת השושלות הקיסריות ג'ין (1234-1115) וצ'ינג
האחרונה, קראה לעצמה זמנית (1636-1616) שושלת ג'ין המאוחרת והוקמה על ידי חאן מקרב הג'ורצ'נים ג'יאנג'ואו, בשם נורהאצ'י (1626-1616) שאיחד את רוב השבטים הג'ורצ'נים וארגן את כל בניהם במסגרת גדודים צבאיים תורשתיים הידועים כ"שמונת הדגלים".
הוא נתן חסות גם ליצירת אלפבית לשפתם המבוסס על הכתב המונגולי.
ב-1635 כפה בנו, הונג טאיג'י על העם את השם "מנג'ו" כלומר מנצ'ורים, במקום ג'ורצ'ן שנאסר לשימוש.
ג'ושוע קופי אצ'ימפונג הוא כדורגלן אנגלי המשחק בעמדת הבלם בקבוצת צ'לסי מהפרמייר ליג.
אצ'ימפונג גדל במחלקת הנוער של צ'לסי, וב-3 בינואר 2024 חתם על חוזה מקצועני ראשון במועדון.
אצ'ימפונג נולד בוולת'אם פורסט שבאנגליה להורים ממוצא גנאי.
ג'ורדנה ספירו היא שחקנית, במאית ותסריטאית אמריקאית.
שיחקה בתפקידים ראשיים במספר רב של סרטי קולנוע וסדרות טלוויזיה, בין היתר הסדרה של נטפליקס, אוזרק והקומדיה הטלוויזיונית "My Boys".
הסרט הקולנועי הראשון בו השתתפה כשחקנית הוא הסרט "Night Comes On", אותו היא גם ביימה וכתבה במשותף (יחד עם אנג'ליקה נוונדו).
הקרנת הבכורה של הסרט הייתה בפסטיבל הסרטים סאנדנס בשנת 2018. היא פיתחה את הסרט במעבדות הבמאים, התסריטאים והמלחינים של מכון סאנדנס באמצעות מענק פיתוח של Cinereach.
סרטה הקצר Skin הוקרן בבכורה בפסטיבל סאנדנס וזכה בפרס Women In Film.
הסרט גם זכה בפרס ציון לשבח בפסטיבל South by Southwest.
ספירו בוגרת לימודי תואר שני בקולנוע מאוניברסיטת קולומביה אותו סיימה בשנת 2015. זכתה במלגת קרן אדריאן שלי.
היא למדה דרמה בבית הספר לתיאטרון Circle in the Square בניו יורק ונבחרה להצטרף לקמפוס הכישרונות Berlinale בברלין.
ספירו נולדה וגדלה בעיר ניו יורק.
יש לה אח ושלוש אחיות.
היא למדה בבית הספר לתיאטרון Circle in the Square ובאקדמיה המלכותית לאמנות הדרמה בלונדון.
בסתיו 2009 היא החלה את לימודי התואר השני בקולנוע באוניברסיטת קולומביה.
היא סיימה את התואר בשנת 2015. ספירו מחלקת את זמנה בין לוס אנג'לס לניו יורק.
תפקידה הקולנועי הראשון של ספירו היה כקתרין ריס בסרט משנת 1999, From Dusk Till Dawn 3: The Hangman's Daughter פריקוול לסרט משנת 1996 מצאת החמה עד צאת הנשמה.
בשנת 2000 כיכבה ספירו בסדרת הטלוויזיה הראשונה שלה, דרמת הפשע האמריקאית בערוץ USA – "The Huntress".
השחקנית האמריקאית אנט אוטול שיחקה בסדרה בתפקיד משני.
בסדרה היו 28 פרקים ושידוריה נסתיימו בשנת 2001.
ספירו כיכבה בסדרה הקומית של ערוץ TBS, הקומדיה המקורית My Boys.
היא גילמה את התפקיד של פי ג'יי, כתבת ספורט בשנות העשרים לחייה שמנסה למצוא רומנטיקה בתוך עולמה הנשלט על ידי גברים.
הסדרה סיימה את עונתה הרביעית והאחרונה בשנת 2010.
ספירו הופיעה גם בקומדיה משנת 2009 "The Goods: Live Hard, Sell Hard" לצד ג'רמי פיבן, אד הלמס ורוב ריגל בהפקתם של ויל פרל ואדם מקיי ובבימויו של ניל ברנן.
סרטים נוספים בהם שיחקה כוללים גם את The Year of Getting to Know Us, שהוקרן בבכורה בפסטיבל הסרטים סאנדנס בשנת 2008, את הסרט Alone with Her של ערוץ הטלוויזיה האמריקאי IFC, והופעות בתפקידי אורח בסדרות פשע מן העבר ו-CSI: ניו יורק.
ספירו לוהקה לצד ניקולס קייג' וניקול קידמן במותחן Trespass.
היא הייתה כוכבת אורחת בעונת 2011 של דקסטר בשואוטיים.
בעונת 2012–2013, היא גילמה את התפקיד הראשי בדרמת הפשע הרפואית של פוקס-טי-ווי The Mob Doctor.
לאחרונה, ספירו כיכבה בתפקיד רייצ'ל גאריסון בדרמת הפשע אוזרק של נטפליקס.
בפברואר 2024, ספירו הצטרפה לצוות השחקנים של "חוק וסדר: מדור מיוחד" בתור שאנה סייקס, סוכנת FBI שהושאלה ליחידת הקורבנות המיוחדת של הסדרה.
ג'וש לי הולווי הוא שחקן אמריקאי, אשר ידוע בעיקר בגילום הדמות ג'יימס "סוייר" פורד בסדרת הדרמה "אבודים" (2004–2010) ברשת ABC, ובשל גילום הדמות וויל באומן בסדרת המדע-בדיוני "קולוני" (2016–2018) ברשת USA.
הולווי נולד בסן חוזה שבקליפורניה, כילד שני מתוך ארבעה בנים.
בגיל שנתיים עבר עם משפחתו ל"רכס ההרים הכחולים" (Blue Ridge Mountains) בג'ורג'יה.
הולווי הוא צאצא של הקצין האמריקאי רוברט אדוארד לי.
הולווי למד בבית הספר התיכון צ'רוקי בקנטון, ג'ורג'יה, וסיים את לימודיו ב-1987. הוא פיתח עניין קולנוע בגיל צעיר מאוד.
הוא למד באוניברסיטת ג'ורג'יה אך עזב לאחר סמסטר עקב אילוצים כספיים, ומיד ופתח בקריירת דוגמנות מצליחה באירופה ובאמריקה הצפונית.
בשנת 1993 גילם פושע בקליפ לשיר "Cryin' של להקת הרוק אירוסמית'.
שאיפתו למשחק הובילה אותו ללוס אנג'לס, ובשנת 1999 קיבל את תפקידו הראשון בטלוויזיה, בסדרת הטלוויזיה "אנג'ל" שם גילם דמות של דוגמן.
לאחר מכן, קיבל עד מהרה תפקיד בסרט הקומדיה "דוקטור בני".
לאחר מכן קיבל תפקידים ראשיים במספר סרטים עצמאיים, וזכה להכרה על תפקידו הראשי בסרט "שן חרב" (Sabretooth).
כמו כן הופיע כשחקן אורח בסדרות הטלוויזיה "ווקר" ו-"CSI".
הולווי זכה בפרסום רב עקב תפקידו כג'יימס "סוייר" פורד בסדרת הטלוויזיה "אבודים".
בינואר 2006 הכתיר אותו המגזין "In Touch Weekly" כשחקן ה"לוהט" ביותר על המסך הקטן.
באותו חודש דירג אותו מגזין OK!
הבריטי במקום ה-17 ברשימת הגברים הכי הסקסיים בעולם.
בקיץ 2006, יחד עם אוונג'לין לילי, השתתף בהפקת קלטת וידאו אמריקנית המלמדת צעירות להתמודד עם חוטפים ואנסים (Just Yell Fire).
בשנת 2014 שיחק בתפקיד ראשי בסדרה "אינטליג'נס" את דמותו של גבריאל ווהן, מודיע בכוח דלתא המושתל עם שבב המאפשר לו לגשת לרשת מידע גלובלית.
הסדרה שודרה בCBS ובוטלה לאחר עונה אחת.
בשנת 2016 החל לשחק בתפקיד ראשי בדרמת המדע הבדיוני "קולוני" של רשת USA, את דמותו של וויל באומן, חייל לשעבר ביחידת הריינג'רס של צבא ארצות הברית וכיום סוכן ב-FBI.
את תפקיד זה עשה עד סיום שידור הסדרה ב-5 ביולי 2018, לאחר שלוש עונות.
בין תחביביו נמנים שיט, החלקה על שלג, אמנויות לחימה, מרוצי אופנועים ונגינה על גיטרה.
ב-1 באוקטובר 2004 נישא לבת זוגו, יסיקה קומלה, ולזוג שני ילדים, בן ובת.
שנהסרטתפקידהערות2001Cold Heartשון קלארק2002Moving Augustלורין קרולMi amigoפאל גרישם הצעיר2003Dr.
Bennyפיב2007Whisperמקס טרומונט2009תישאר קולווינו2011משימה בלתי אפשרית 4: קוד הצלליםטרבור האנאווי2013הקרב על הרחבהג'ייסון בלייקפרנויהגאמבל2014חבלהאדי "נק" ג'ורדןTBAOne Second Afterג'ון מאת'רסון
שנהסדרהתפקידהערות1999אנג'לדוגמןפרק: "City Of"2001ווקרבן וויליפרק: "Medieval Crimes"2002Sabretoothטרנט פארקססרט טלוויזיה של Syfy2003CSIקני ריצ'מונדפרק: "Medieval Crimes"The Lyon's Denנער שעשועיםפרק: "Separation Anxiety"2004NCISשריףפרק: "My Other Left Foot"גם בנות רוצותאריקפרק: "Addicted to Love"2004–2010אבודיםג'יימס "סוייר" פורדתפקיד ראשי (6 עונות); 119 פרקים2011קומיוניטיבלייק ריידרפרק: "A Fistful of Paintballs"חמשבילסרט טלוויזיה של Lifetime2013יו גאבה גאבה!ג'וש החקלאיפרק: "Farm"2014אינטליג'נסגבריאל ווהןתפקיד ראשי; 13 פרקים
גם מפיק2016–2018קולוני (אנ')וויל באומןתפקיד ראשי (3 עונות); 36 פרקים
גם מפיק בפועל2020סיפורים מופלאיםויין ווילקספרק: "Signs of Life"2020–2021ילוסטוןרורק מוריסתפקיד חוזר (עונה 3); 10 פרקים2021Blackoutהשריף / אלייז'הפודקאסט; 2 פרקים2025דאסטר (אנ')ג'ים אליסתפקיד ראשי; 8 פרקיםהעיתוןעצמופרק: "Scam Alert!"
ג'ושוע דניאל "ג'וש" הארטנט הוא שחקן קולנוע אמריקאי.
הוא מוכר בין היתר בשל תפקידיו בסרטים "ליל המסכות: 20 שנה אחרי", "סיוט בחדר המורים", "חמש ילדות יפות", "פרל הארבור", "בלאק הוק דאון", "לא יכול בלי", "להרוג את המזל" ו"30 יום של לילה".
הארטנט נולד בסיינט פול, מינסוטה, בנם של דניאל תומאס הארטנט וונדי אן (לבית קרונסטדט), הוא גדל לצד אביו, קבלן בניין, ואמו החורגת, מולי, אמנית.
יש לו שלושה אחים למחצה: ג'סיקה, ג'ייק וג'ו.
בתיכון גילה הארטנט עניין במשחק והשתתף בהפקת בית הספר "הקלברי פין".
בהיותו טיפוס אתלטי וספורטאי, הארטנט היה גם חבר בנבחרת הפוטבול הבית ספרית, אבל בעקבות פציעה בברך שמאל נאלץ להפסיק לשחק.
לאחר שהארטנט סיים את לימודיו בתיכון מיניאפוליס סאות' ב-1996, הוא עבר לניו יורק על מנת ללמוד דרמה באוניברסיטת המדינה של ניו יורק אך זה לא הלך טוב כפי שהוא קיווה.
בגיל 19 עבר הארנט ללוס אנג'לס.
זמן קצר לאחר מעברו, הוא תפס תאוצה בלתי סבירה, ולוהק לאחד התפקידים הראשיים בדרמה קצרת הימים אך עטורת השבחים "Cracker" ברשת ABC.
למרות שהסדרה בוטלה לאחר שישה עשר פרקים, הארטנט בנה לעצמו שם.
לאחר מכן החל להתמקד בעבודת קולנוע עלילתי.
הוא הופיע בהצגות קטנות ובפרסומות טלוויזיה לפני שלוהק לסרט העלילתי הראשון שלו, כשגילם את בנה הצעיר של ג'יימי לי קרטיס בסרט "ליל המסכות: 20 שנה אחרי"; אשר יצא לאקרנים ב-5 באוגוסט 1998 וזכה להצלחה בקופות.
בשנת 1999, ביצע את הפריצה הקולנועית שלו בסרט הדרמה "חמש ילדות יפות" שביימה סופיה קופולה.
באותה שנה השתתף בקליפ של להקת אייר לשיר "Playground Love", והופיע ברשימת "21 כוכבים חתיכים מתחת ל-21" של מגזין "טין פיפל".
לאחר מכן, הארטנט החל לפתח קריירה קולנועית מצליחה והופיע בסרטים ההווליוודים: "סיוט בחדר המורים", "בלאק הוק דאון", "להרוג את המזל" ו"פרל הארבור".
בשנת 2002, כיכב בסרט "או", עיבוד למחזה של ויליאם שייקספיר, "אותלו".
בשנת 2003, ארגון "אנשים למען יחס מוסרי לבעלי חיים" הכריז על הארטנט כ"הצמחוני הסקסי של השנה".
בשנת 2006, שיחק בסרט הנאו נואר "הדליה השחורה" שביים בריאן דה פלמה על פי רומן באותו שם מאת הסופר ג'יימס אלרוי; בסרט, מגלם הארטנט בלש שחוקר את מותה (האמיתי) של אליזבת שורט.
הארטנט לוהק לתפקיד חמש שנים קודם לכן.
בשנת 2007, הופיע בסרט "שובו של אלוף" לצידו של סמואל ל.
בשנת 2008, השתתף והפיק את הסרט "אוגוסט", העוסק בשני אחים המנהלים חברה מצליחה בתחום האינטרנט בתקופת הירידה בערכי המניות שאירעה חודש לפני הפיגוע במגדלי התאומים ב-11 בספטמבר 2001.
בשנת 2009, הפיק את הקליפ של הראפר קיד קאדי לשיר "Pursuit of Happiness".
ב-2010 שיחק בסרט "בונראקו" לצידה של דמי מור, וב-2011, הופיע בקומדיה הרומנטית "תקוע בין תחנות".
בשנים 2014–2016 הגילם במשך שלוש עונות את דמותו של אית'ן צ'נדלר בסדרה הדרמה והאימה "פני דרדפול" ברשת שואוטיים.
בשנת 2017 הצטלם לסרטו של ג'יימס פרנקו "The Long Home", אך נכון ל-2022 תאריך יציאתו טרם נקבע.
עוד ב-2017, שיחק בדרמת המלחמה "הקצין העות'מאני" ("The Ottoman Lieutenant") אשר מדברת על אידיאליסטית אמריקאית לבין שוטר טורקי במלחמת העולם הראשונה.
מאז 2012, הארטנט נמצא במערכת יחסים עם השחקנית האנגלייה טמסין אגרטון.
שנה מחזה תפקיד הערות 2008 24 Hour Plays איש ראשי Rain Man צ'ארלי באביט
ג'ושוע ברוסטר בולטן (נולד ב-16 באוגוסט 1954) שימש כראש הסגל של הבית הלבן בתקופתו של הנשיא ג'ורג' וו.
בולטון החליף את אנדרו קארד ב-14 באפריל 2006, והיה לראש הסגל ה-22 של הבית הלבן, וליהודי השני המכהן בתפקיד זה.
אביו של בולטן, סיימור, עבד עבור ה-CIA ואימו אנלואיז, לימדה היסטוריה באוניברסיטת ג'ורג' וושינגטון.
הוא סיים את התיכון לבנים, סיינט אלבנס סקול, בוושינגטון די.סי, ומכהן כעת במועצת בית הספר.
באוניברסיטת פרינסטון, הוא למד בבית ספר של וודרו וילסון לנושאים ציבוריים ובינלאומיים וכיהן כנשיא הכיתה ונשיא אייבי קלאב וסיים את לימודיו ב-1976. ב-1980 סיים את לימודיו בבית ספר למשפטים של אוניברסיטת סטנפורד, ובמהלך לימודיו אלו כיהן גם כעורך העיתון המשפטי של האוניברסיטה.
בשנים 1994–1999 עבד כמנהל תחום חוק וממשל בחברת גולדמן זקס בלונדון.
ב-1999–2000 כיהן כיועץ לענייני מדיניות בקמפיין הנשיאותי של מי שהיה אז מושל טקסס והמועמד לנשיאות, ג'ורג' וו.
מ-2001 עד 2003, כיהן כסגן ראש הסגל בבית הלבן לענייני מדיניות.
ב-2003, בוש מינה אותו לקבינט שלו, כמזכיר מחלקת הניהול והתקציב (OMB), לאחר שאושר תפקידו זה בסנאט.
באותה עת שירת גם כיועץ משפטי למשרד נציב הסחר של ארצות הברית (USTR), במשך שלוש שנים, כמו גם כסגן עוזר הנשיא בוש לענייני חקיקה למשך שנה.
ב-2006, מונה בולטן לראש סגל הבית הלבן והיה ליהודי השני שמכהן בתפקיד (הראשון היה קן דוברשטיין בממשל רייגן).
בולטן נבחר כראש הסגל של הבית הלבן במטרה לרכך את הקשר עם הקונגרס ולרענן את צוות משרד הנשיא באגף המערבי בבית הלבן.
לבולטן ניתן הקרדיט על כך שעזר לנשיא לגייס את הנרי פולסון - מנכ"ל גולדמן זקס, שבו עבד, כשר האוצר.
בנוסף לכך, הוא זה שגייס את דובר הבית הלבן לשעבר, טוני סנאו, הציע לרוב פורטמן לרשת את תפקידו בקבינט כראש משרד הניהול והתקציב (OMB), וכן גייס את ג'ואל קפלן כסגן ראש הסגל - לענייני מדיניות.
ב-13 ביוני 2007, ועדת המשפטים של בית הנבחרים הוציאה זימון לבולטון, בנוגע למסמכים הקשורים לפיטורם של תובעים פדרליים, במה שנודע כ"פרשת פיטורי השופטים הפדרליים", שבו טענו תובעים פדרליים לפיטורים בלי חוקיים מטעמים פוליטיים ולא ענייניים, מצד הבית הלבן.
הדד ליין של הזימון נקבע ל-28 ביוני של אותה שנה.
ביום רביעי ה-25 ביולי 2007, הוועדה המשפטית הצביעה ברוב של 17–22 להוציא לבולטן צו על ביזוי הקונגרס (הליך שמתרחש לאחר אי מילוי צו הזימון), לאחר שלא הגיש את המסמכים הנדרשים בצו הזימון.
ב-14 בפברואר 2008, ההצבעה עברה מהוועדה להצבעה מלאה של בית הנבחרים (השלב הבא בהליך הביזיון), ומליאת בית הנבחרים הצביע ברוב של 32–223 להאשימו בביזיון הקונגרס.
ג'וש בולטן מנגן על גיטרה בס בלהקה הקרויה "הרחומים" (Compassionates), והוא רוכב על אופנועי הרלי-דייווידסון.
ג'ושוע גומז הוא כדורסלן אמריקאי שהתאזרח בכף ורדה ומשחק בעמדות הרכז והקלעי בקבוצת מכבי באר יעקב בליגה הלאומית בכדורסל בישראל, ובנבחרת כף ורדה.
גומז הוא בוגר אוניברסיטת מזרח אילינוי, עימה שיחק שלוש שנים כשבשנתו השלישית הוא קולע 16.8 נקודות (47% מטווח השלוש ו-91% מקו העונשין) ומוריד 3.6 ריבאונדים בממוצע למשחק.
את הקריירה הבוגרת שלו התחיל גומז בליגת העל הפולנית, בקבוצת קוזקלין, במדיה קלע כ-10 נקודות בממוצע למשחק וחתם במועדון לשנה נוספת, אולם שוחרר מהקבוצה בתחילת עונת .
לאחר שחרורו מקוזקלין חתם גומז במועדון הישראלי בית"ר בנימינה מהליגה הלאומית אותה הוביל להישארות בליגה, כשהוא מעמיד ממוצעים של 29.7 נקודות, 5.7 ריבאונדים, 2.6 אסיסטים ו-2.7 חטיפות בכ-40.3 דקות משחק (נבע מריבוי ההארכות של קבוצתו).
משחק השיא שלו בעונה זו היה מול אליצור מכבי נתניה נגדה קלע 35 נקודות, הוריד 11 ריבאונדים, מסר 5 אסיסטים וחטף 5 פעמים ב-50 דקות משחק (לא ירד מהמגרש במשך כל דקות המשחק) והוביל את קבוצתו לניצחון 92-97 לאחר שתי הארכות.
ביולי 2008 חתם גומז בעירוני רמת גן מליגת העל במדיה הציג יכולת מאכזבת עם 8.5 נקודות ו-2.4 ריבאונדים בכ-19.5 דקות בממוצע למשחק.
משחק השיא שלו בעונה זו היה מול מכבי חיפה נגדה קלע 27 נקודות, הוריד 4 ריבאונדים וחטף 2 פעמים ב-26 דקות משחק.
בעונת 2009/2010 הצטרף גומז לקבוצת אוורה (Évreux) מצרפת.
בעונת 2010/2011 חזר לישראל ומשחק כיום במכבי באר יעקב מהליגה הלאומית בכדורסל.
ג'וש ג'יימס ברולין הוא שחקן קולנוע אמריקאי, שהיה מועמד לפרס אוסקר לשחקן המשנה הטוב ביותר לשנת 2009 עבור תפקידו בסרט "מילק".
ברולין נולד בלוס אנג'לס לג'יין קאמרון אגי ושחקן הקולנוע זוכה שני פרסי גלובוס הזהב ג'יימס ברולין.
הוריו של ברולין התגרשו כשהוא היה בן 16. אחר הגירושין התחתן אביו עם השחקנית ברברה סטרייסנד.
ברולין האשים את הקולנוע בפרידת הוריו ולכן התעקש שלא להיכנס לעולם המשחק.
ואולם, הופעה קצרה בהפקת בית הספר שלו למחזה "חשמלית ושמה תשוקה" החזירה לו את הרצון לשחק.
את קריירת המשחק שלו החל ברולין בסדרות טלוויזיה מקומיות.
ב-1985 שיחק בסרטו הראשון, "הגוניס".
שנה לאחר מכן הופיע בסרט ההרפתקאות "ההחלקה לניצחון" .
ברולין בילה מספר שנים על במות תיאטרון ברוצ'סטר.
אחד מהתפקידים הבולטים ביותר שגילם הוא ביל "הפראי" היקוק בסדרה "הרוכבים הצעירים" .
קריירת המשחק של ברולין מתבססת בעיקר על דמויות משנה ודמויות רעות.
ב-1996 שיחק ברולין בקומדיה הרומנטית "מיטה של שושנים" לצידו של כריסטיאן סלייטר.
שנה לאחר מכן השתתף בסרט האימה של גיירמו דל טורו "מימיק" ובסרט האימה "משמרת לילה" שכתב סטיבן סודרברג.
ברולין חזר לפעילות ב-1999, לאחר שנתיים, כאשר השתתף בסרט "כנופיה חוקית", ולצידה של השחקנית ריס וית'רספון בסרט "התוכנית" .
בשנת 2000 שיחק ברולין במותחן של פול ורהובן "בלתי נראה".
ב-2004 שיחק בסרטו של וודי אלן, "מלינדה ומלינדה".
ב-2005 שיחק בסרט "סודות בים הכחול" לצד השחקנים ג'סיקה אלבה ופול ווקר.
ב-2006 שיחק במותחן "הנערה המתה" לצד השחקניות טוני קולט ובריטני מרפי.
שנת 2007 הייתה שנת הפריצה של ברולין, עם ההופעה בסרטים "פלאנט טרור" של רוברט רודריגז, "בעמק האלה" לצד השחקן טומי לי ג'ונס, סרטם עטור הפרסים של האחים כהן "ארץ קשוחה" וסרטו של רידלי סקוט "אמריקן גנגסטר".
בשנת 2008 גילם ברולין את הנשיא ה-43 של ארצות הברית ג'ורג' ווקר בוש בסרטו של אוליבר סטון "W.".
בשנת 2009 קיבל ברולין מועמדות לפרס אוסקר לשחקן המשנה הטוב ביותר על תפקידו בסרט "מילק", אולם הפסיד את הפרס להית' לדגר.
בשנת 2010 הופיע בסרטו של וודי אלן "כשתפגשי זר גבוה ומסתורי", בסרט "אומץ אמיתי" של האחים כהן, בסרט גיבורי-העל "ג'ונה הקס" לצד ג'ון מלקוביץ' ומייגן פוקס, ובסרטו של אוליבר סטון "וול סטריט 2: הכסף מדבר", המשך לסרטו של סטון משנת 1987 "וול סטריט".
בשנת 2012 גילם ברולין את הסוכן K בצעירותו בסרט "גברים בשחור 3".
כמו כן, הוא כיכב בסרט הרימייק של ספייק לי, "שבעה צעדים".
בשנת 2013 שיחק בסרט "יחידת גנגסטרים" לצד שון פן, ושיחק בסרט הדרמה של ג'ייסון רייטמן "יום הפועלים".
בשנת 2014, גילם ברולין את דמותו של תאנוס - הטיטאן המטורף - בסרט "שומרי הגלקסיה".
הוא שב לגלם תפקיד זה בסרטים "הנוקמים: עידן אולטרון" (2015), "הנוקמים: מלחמת האינסוף" (2018) ו"הנוקמים: סוף המשחק" (2019).
באותה שנה השתתף גם בסרטים "סיקאריו", "מידות רעות" ו"אוורסט".
ב-2016 הופיע בתפקיד הראשי בסרטם של האחים כהן "יחי הקיסר!".
ב-2017 הופיע בתפקיד הראשי בסרט "רק האמיצים".
באותה שנה שיחק בתפקיד ראשי בסרט ההמשך "סיקאריו: הנקמה" ובסרט הקומדיה "מורשתו של צייד איילים לבני-זנב".
בשנת 2021 שיחק בסרטו של שון פן "חיים במנוסה" וגם בסרט "חולית".
בשנת 2022 החל לככב בתפקיד הראשי בסדרת המסתורין "המרעה המערבי" מבית פריים וידאו בדמותו של החוואי רויאל אבוט.
במרץ 2024, עלה לאקרנים סרט המשך "חולית: חלק שני", בו ברולין ממשיך בתפקידו.
באותו החודש הנחה פרק בתוכנית סאטרדיי נייט לייב בפעם השלישית, מאז 2008.
בשנת 2025 שיחק ברולין במותחן הדיסטופי של אדגר רייט, "הנרדף" בתור דן קיליאן.
באותה שנה שיחק במותחן האימה "שעת הנעלמים" לצדה של ג'וליה גארנר.
באוקטובר 2023, ברולין, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
ברולין היה נשוי לשחקנית דיאן ליין מאז 2004, עד לגירושיהם ב-2013. לברולין שני ילדים (נולדו ב-1988 ו-1994) מנישואיו הקודמים לאליס אדר.
החל ממרץ 2013, החל לצאת עם העוזרת שלו והדוגמנית קטרין בויד.
הם התארסו במרץ 2015 והתחתנו בספטמבר 2016. בנובמבר 2018 נולדה ביתם המשותפת ובדצמבר 2020 נולדה בת נוספת.
ב-2004 קראה אשתו ליין למשטרה לאחר מריבה עם ברולין.
והוא נעצר בגין אלימות במשפחה.
מקורביהם של הזוג הצהירו שמדובר בסך הכול באי הבנה.
ב-2008 נעצר ברולין פעם נוספת, הפעם עם השחקן ג'פרי רייט ועוד 7 אנשי צוות מהסרט "W.", בעקבות תגרה בבר מקומי במדינת לואיזיאנה.
בערב השנה החדשה ב-2013, נעצר בסנטה מוניקה על השתכרות בציבור.
ג'וש וינק הוא די ג'יי ויוצר מוזיקה אלקטרונית יהודי-אמריקאי.
וינק נחשב לאחד החלוצים של הטכנו וטרייבל טראנס בסצנה האמריקאית של שנות ה-90 של המאה העשרים.
סגנון המוזיקה שלו הוא בעיקר טכנו, אסיד האוס ודראם נ' בייס.
ג'וש וינק נולד בשם ג'ושוע וינקלמן בשנת 1970. בן למשפחה יהודית מפילדלפיה, פנסילבניה.
כאשר היה ילד, למד לנגן על פסנתר ומאוחר יותר על קלרינט.
האהבה לתקליטנות החלה כבר כאשר היה בן 13, אך רק בשנת 1986, כאשר היה בן 18, הצליח לחדור לסצנת המועדונים.
בשנת 1994 וינק וחברו הדיג'יי קינג בריט יסדו חברת תקליטים עצמאית, 'אובום רקורדס'.
אמנים מפורסמים רבים פרסמו יצירותיהם באמצעות חברה זו, ובהם טרנט רזנור וניין אינץ' ניילס.
הסינגלים הראשונים שלו, "Don't laugh" (תחת השם Winx) ו"I'm Ready" (תחת השם Size 9) הוצאו בשנת 1995. "I'm Ready" הגיע למקום הראשון במצעד להיטי הדאנס של ארצות הברית.
הסינגל "Higher State of Consciousness", שהוצא באותה שנה, פרסם את וינק באירופה, וכך לראשונה יצא מגבולות ארצות הברית.
בשנת 2007 וינק חידש אותו.
בשנת 1996 הוציא שני אלבומים: "A Higher State Of Wink's Work", שכלל 7 מיצירותיו (כולל "I'm ready") תחת 4 שמות שונים האלבום השני היה "Left Above the Clouds" תחת השם Winx, שכלל גם את "Don't laugh".
בשנת 1998 הוציא את האלבום "Herehear" תחת השם המקורי שלו, ג'וש וינק.
בנוסף לאלבומי האולפן המקוריים שלו, וינק הוציא לאור אלבומי מיקס רבים.
הסדרה המפורסמת שבהם היא: "Profound Sounds".
ג'ושואה "ג'וש" ג'יי הווארד הוא כדורסלן עבר אמריקאי, אשר שיחק בליגת ה-NBA בין השנים 2003–2012. בעונת נבחר להשתתף במשחק האולסטאר של ה-NBA.
הווארד נולד בווינסטון-סיילם, ולמד ב"בית הספר התיכון גלן" שבקרנרסוויל.
כאשר שיחק בקבוצת הכדורסל של בית הספר, הוא נבחר לחמישיית המצטיינים הראשונה של מדינת קרוליינה הצפונית בעונה האחרונה שלו, כשבו בזמן הגיע להישגים גבוהים במיוחד - שש חסימות בממוצע למשחק ו-70 אחוזי קליעה.
הוא אף השיג ממוצעים של "דאבל דאבל" בשתי עונותיו האחרונות בגלן, וזכה פעמיים ב"פרס פרנק ספנסר" לשחקן המצטיין בצפון מערב קרוליינה.
לאחר שכשל במבחני הכניסה לאוניברסיטת וייק פורסט, החליט הווארד להצטרף לשנה אחת לאקדמיית הרגרייב מילטרי בצ'טהאם שבווירג'יניה.
לאחר שהצטיין בשנה בה שיחק במסגרת הרגרייב מילטרי, התקבל הווארד לאוניברסיטת וייק פורסט ב-1999. הוא בחר בלימודי הסוציולוגיה במכללה והתמקד בלימודים בינלאומיים.
הווארד הצטיין במהלך העונות בהן שיחק בקבוצת הכדורסל של וייק פורסט, והיה מהשחקנים הבולטים בקבוצה.
עונת ה"סניור" שלו, , הייתה המוצלחת ביותר - הווארד זכה בתארים אישיים רבים, בהם שחקן השנה של טורניר התאחדות החוף האטלנטי (ACC), חמישיית העונה של ה-ACC וחמישיית ההגנה של העונה, וחמישיית העונה בליגת המכללות מטעם AP; ואף הועמד לזכייה בפרס שחקן השנה בליגת המכללות על שם ג'יימס נייסמית' וג'ון וודן.
במהלך קריירת המכללות שלו השיג הווארד מעל ל-1,000 נקודות, 500 ריבאונדים, 200 אסיסטים, 200 חטיפות, 100 חסימות ו-100 שלשות, והוא השחקן השני בלבד בתולדות ה-ACC שעושה זאת.
בשנת 2003 נבחר הווארד במקום ה-29 בסיבוב הראשון בדראפט ה-NBA, על ידי קבוצת דאלאס מאבריקס.
הווארד החל את הקריירה שלו בדאלאס בתור הסמול פורוורד המחליף של הקבוצה, והשיג בעונתו הראשונה ב-NBA () ממוצע של 8.6 נקודות ו-5.5 ריבאונדים למשחק.
על אף שנעדר מ-13 משחקים באותה עונה עקב פציעה, הוא זכה בבחירה לחמישיית הרוקיז השנייה של העונה.
פריצת הדרך בקריירה של הווארד הגיעה בעונת , לאחר שפציעתו של שחקן הקבוצה מרקוס דניאלס העניקה לו מקום כסמול פורוורד הפותח של דאלאס.
הווארד פתח בחמישייה בכל 76 המשחקים בהם השתתף באותה עונה, והשיג ממוצעים של 12.6 נקודות, 6.4 ריבאונדים ו-1.5 חטיפות למשחק.
הווארד סייע לדאלאס להגיע באותה עונה לחצי גמר המערב במשחקי הפלייאוף, לאחר ניצחון על יוסטון רוקטס בסיבוב הראשון של הפלייאוף.
בעונת שיחק הווארד 59 פעמים בלבד בעונה הסדירה בשל פציעות נשנות, אך השיג שיא קריירה חדש מבחינת ממוצע הקליעות - 15.6 נקודות למשחק, ובנוסף הוריד 6.8 ריבאונדים בממוצע.
במשחקי הפלייאוף, היה הווארד חלק חשוב בקבוצה שזכתה באליפות המערב והגיעה עד לסדרת הגמר של ה-NBA, מול מיאמי היט, לאחר שניצחה את ממפיס גריזליס בסיבוב הראשון, את סן אנטוניו ספרס בסיבוב השני, ואת פיניקס סאנס בגמר האזור המערבי.
ממוצעיו בפלייאוף של אותה עונה היו אף טובים יותר מאלו שהשיג בעונה הסדירה - 16.7 נקודות ו-7.4 ריבאונדים.
במשחק החמישי של סדרת הגמר מול מיאמי, השופטים חשבו כי הווארד ביקש פסק זמן לדאלאס בין שתי זריקות העונשין של דוויין וייד.
כתוצאה מכך, דאלאס נאלצה להתחיל את ההתקפה האחרונה שלה מקצה המגרש במקום מחציו, ולא עלה ביכולתה לנסות לקלוע שלשה שתכריע את המשחק.
דאלאס הפסידה את אותו משחק בהפרש של נקודה אחת, ולבסוף הפסידה 2–4 למיאמי בסדרה כולה, ולא הצליחה לזכות באליפות הליגה.
במהלך שנת 2006 קיבל הווארד לראשונה בקריירה שלו זימון לנבחרת ארצות הברית.
הוא קיבל הצעה להיות אחד משלושת שחקני ההגנה העיקריים, יחד עם שיין באטייה וברוס בואן, בסגל לאולימפיאדת בייג'ינג, אך לבסוף דחה את ההצעה.
בעונת הציג הווארד את היכולת הטובה בקריירה שלו כאשר העמיד ממוצעים של 18.9 נקודות ו-6.8 ריבאונדים, וסייע לדאלאס להשיג את המאזן הטוב ביותר בליגה בעונה הסדירה - 67 ניצחונות ו-15 הפסדים.
בעקבות יכולתו הטובה הוא זכה בהשתתפות במשחק האולסטאר של ה-NBA, לאחר פציעותיהם של יאו מינג וקרלוס בוזר.
על אף העונה הסדירה המוצלחת, הווארד הודח עם דאלאס כבר בסיבוב הפלייאוף הראשון, מול גולדן סטייט ווריורס.
בדצמבר 2007 השיג הווארד את שיא הקריירה שלו בנקודות, כאשר קלע 47 נקודות במשחק מול יוטה ג'אז.
הווארד המשיך להיות גם בעונות הבאות אחד מהשחקנים המובילים של דאלאס והעפיל עמה למשחקי הפלייאוף בעונות ו-, אם כי שוב לא הצליח להעפיל עם קבוצתו לשלבים מתקדמים.
באמצע עונת הועבר הווארד עם דרו גודן, קווינטון רוס וג'יימס סינגלטון בטרייד לוושינגטון ויזארדס, תמורת קארון באטלר, ברנדן הייווד ודשון סטיבנסון.
בדצמבר 2011, לאחר כעונה וחצי בוושינגטון, חתם על חוזה ביוטה ג'אז.
לקראת עונת חתם על חוזה במינסוטה טימברוולבס, אולם כבר לאחר 11 משחקים שוחרר מהקבוצה, בגין פציעה בברכו.
בעונת 2013/2014 שיחק עבור אוסטין טורוס מליגת הפיתוח של ה-NBA, בטרם פרש ממשחק.
ג'ושוע דייוויד "ג'וש" דוהאמל הוא שחקן, במאי ותסריטאי ודוגמן עבר אמריקאי.
דוהאמל נולד במינוט, דקוטה הצפונית שבארצות הברית, בנם של בוני בקמאייר קמפר, מורה לחינוך גופני בגמלאות ואשת עסקים מקומית, ולארי דייוויד, איש פרסום מכירות.
גדל עם אימו ושלוש אחיותיו.
דוהאמל למד באוניברסיטת המדינה מינוט ושיחק כקוורטרבק בקבוצת הפוטבול של האוניברסיטה.
הוא תכנן ללמוד בבית ספר לרפואת שיניים, אך נשר כנקודה חצי מקבלת התואר הראשון.
בהמשך סיים את נקודות הזכות שלו, והוא קיבל את התואר בשנת 2005.
בשנת 1997 זכה דוהאמל בתואר "הדוגמן של השנה" מטעם חברת IMTA.
הופעתו הראשונה הייתה בקליפ לשיר "I Will Go With You" של הזמרת דונה סאמר בשנת 1998, ושנה לאחר מכן הופיע בקליפ של כריסטינה אגילרה לשיר "Genie in a bottle".
בשנת 1999 זכה בתפקידו של ליאו באופרת הסבון של רשת ABC "כל ילדיי" שעל תפקידו זכה בפרס אמי לשעות היום לשחקן משנה בדרמה (2002), ומועמד לעוד 3 פרסי אמי.
בשנת 2000 דגמן בעירום מלא לפרויקט של גרג גורמן בשם "As I See It".
בשנת 2003 קיבל דוהאמל תפקיד ראשי בסדרת הדרמה של רשת NBC "לאס וגאס".
הסדרה בוטלה בשנת 2008 לאחר חמש עונות.
בקולנוע השתתף בסרט "לזכות בדייט עם טד המילטון".
ב-2006 שיחק במותחן בשם "תיירים".
בשנת 2007 ליהק אותו סטיבן ספילברג לשחק בשובר הקופות "הרובוטריקים" את תפקידו של קפטן ויליאם לנוקס.
דוהאמל חזר לשחק בתפקיד זה גם בסרט השני בסדרה שהופץ ביוני 2009 וגם בסרט השלישי שיצא בשנת 2011.
דוהאמל שיחק בסרט "חיים כמו שמכירים" בשנת 2010.
בשנת 2017 דיבב דוהאמל דמות במשחק הווידאו Call of Duty: World War 2. בשנת 2018 שיחק בתפקיד ראשי, בסדרה של נטפליקס "לא פוענחו" בתור בלש האחראי על כוח משימה מיוחד, אשר חוקר את רצח ביגי סמולס ואת רצח טופאק שאקור.
בשנת 2019 ביים וכתב את סרטו הראשון "משחקי באדי", גם כיכב לצד אוליביה מאן וניל מקדונו.
בשנת 2021, שיחק דוהאמל בסדרה "מורשת יופיטר".
בשנת 2022, הוא גילם את ג'ואל שוורץ במיני סדרה "הכל אודות פאם" וכיכב בתפקיד הראשי בקומדיית הפעולה "חתונה אש!" לצידה של ג'ניפר לופז, שגם הפיקה ביחד עם ראיין ריינולדס.
דוהאמל החליף את ארמי האמר, שפרש מההפקה על רקע שערוריית המין שעמד במרכזה באותם ימים.
בהמשך של שנה זו, שיחק דוהאמל בדרמת הפשע הביוגרפית "העוקץ הג'נטלמני" לצד מל גיבסון, שם גילם את שודד הבנקים גילברט גלוואן ג'וניור.
בספטמבר 2004, החל דוהאמל לצאת עם הזמרת פרגי לאחר שהכירו כאשר פרגי הופיעה עם הבלאק אייד פיז באחד הפרקים בסדרה של דוהאמל "לאס וגאס".
הזוג התחתן בטקס רומי-קתולי ב-10 בינואר 2009 בכנסייה במליבו, קליפורניה.
השניים גרו בקליפורניה בבית שרכשו יחדיו.
בספטמבר 2017 הם נפרדו ובנובמבר 2019 התגרשו.
בשנת 2019, החל לצאת עם הדוגמנית אודרה מארי.
בינואר 2022 התארסו ובספטמבר 2022 נישאו.
בינואר 2024 נולד בנם המשותף.
בשנת 2005, הפך דוהאמל לשותף עסקי במסעדה "10 North Main" בעיר הולדתו, מינוט בדקוטה הצפונית.
שנהסדרהתפקידהערות1999–2002, 2011כל ילדייליאו דה פרזתפקיד ראשי; 51 פרקים
פרס אמי לשעות היום לשחקן משנה בדרמה (2002)
ג'ושוע וינסלואו "ג'וש" גרובן (בשם מלא באנגלית: Joshua Winslow "Josh" Groban; נולד ב-27 בפברואר 1981) הוא זמר-יוצר, שחקן ומפיק מוזיקלי אמריקאי ממוצא יהודי.
גרובן הוציא שבעה אלבומים; אלבומיו נמכרו ברחבי העולם בלמעלה מ-25 מיליון עותקים (נכון ל-2012), 22 מיליון מהם בארצות הברית (נכון ל-2007).
ג'וש גרובן נולד בלוס אנג'לס, קליפורניה, לג'ק גרובן, איש עסקים, ולינדי גרובן (לבית ג'ונסטון), מורה בבית הספר.
אביו של ג'וש הוא צאצא של מהגרים יהודים מפולין ואוקראינה, והמיר את דתו לנצרות לאחר שנישא לאמו של ג'וש.
במשפחתה של אמו של ג'וש כלולים אנגלים, גרמנים ונורווגים; אחד מסביה היה גם יהודי.
הוריו הם חברי הכנסייה האפיסקופלית.
גרובן שר לראשונה בציבור כשהיה בכיתה ז'.
המורה שלו למוזיקה בחרה בו לשיר סולו את השיר "S'wonderful" בערב הקברט של בית הספר, שם שר לבדו לראשונה על הבמה.
בשלב זה הוא היה ממוקד יותר במשחק, כששיחק את טבי בהפקת בית הספר למחזה "כנר על הגג".
בקיץ 1997 ו-1998 הוא השתתף במחנה קיץ לאמנויות במישיגן, בהצטיינות בתיאטרון מוזיקלי, והחל ללמוד שיעורים קוליים.
הוא המשיך ללמוד בבית הספר התיכון לאמנויות במחוז לוס אנג'לס במגמת תיאטרון וסיים את לימודיו בשנת 1999. הוא התקבל ללימודים באוניברסיטת קרנגי מלון, במטרה ללמוד תיאטרון מוזיקלי.
לאחר ארבעה חודשים בסמסטר הראשון שלו, הוצע לגרובן חוזה הקלטות ועזב את המכללה לטובת קריירת שירה.
בשנת 2001 יצא לאור אלבום הבכורה של גרובן, שנקרא בפשטות "ג'וש גרובן".
האלבום מכר כ-4 מיליון עותקים בארצות הברית ועוד כחצי מיליון בשאר העולם.
בסוף 2003 יצאה לאור אלבומו השני "Closer".
בשנת 2005 היה מועמד לראשונה לפרס גראמי בקטגוריית "ביצוע הפופ הטוב ביותר של זמר" על שירו "You Raise Me Up" מתוך אלבומו השני "Closer".
בשנת 2009 היה מועמד בשנית לגראמי, כאשר אלבומו הרביעי "Noël" היה מועמד בקטגוריית "פרס גראמי לאלבום הפופ הווקאלי העממי הטוב ביותר".
בשנת 2011 השתתף בגרסה האמריקאית של סדרת טלוויזיה המשרד.
בשנת 2014 נבחר להנחות את תוכנית הריאליטי "Rising Star", הגרסה האמריקאית לתוכנית המציאות הישראלית "הכוכב הבא", שבוטלה לאחר עונה אחת.
באותה שנה השתתף בסרט החבובות - מבוקשות.
בשנת 2016 החל לשחק במחזמר "נטשה, פייר והשביט הגדול של 1812" בברודוויי, המהווה עיבוד לקטע מתוך הרומן "מלחמה ושלום" מאת לב טולסטוי משנת 1869. את המחזמר כתב והלחין דייב מלוי.
על השתתפותו במחזמר כפייר בזוחוב, היה גרובן מועמד לפרס טוני לביצוע הטוב ביותר על ידי שחקן ראשי במחזמר.
בשנת 2018 גילם את דמותו של טוני קרוזו הבן בסדרת הטלוויזיה הקומית של שירות נטפליקס "השוטר הטוב", אשר מבוססת על הסדרה הישראלית באותו שם.
גרובן יצא בעבר עם השחקנית ג'נוארי ג'ונס משנת 2003 עד 2006. יצא גם עם השחקנית קאט דנינגס משנת 2014 עד 2016.
מאז 2017 גרובן במערכת יחסים עם השחקנית והסופרת שולר הלפורד.
החבובות - מבוקשות (2014) - בתפקיד: אסיר
אלי מקביל (2001) - בתפקיד: מלקולם וויט.
אבא אמריקאי (2005, דיבוב) - בתפקיד: חבר מקהלה.
מחלקת גנים ונוף (2015) - בתפקיד עצמו.
במשפחות הכי טובות (2016) - בתפקיד: איאן.
האקסית המטורפת (2017) - בתפקיד עצמו.
השוטר הטוב (2018) - בתפקיד: אנתוני "טוני טי.ג'יי" קרוזו הבן
משפחת סימפסון (2019, דיבוב) - פרופסור פרינק.
שנהארגוןקטגוריהפרויקטתוצאהמקור2024פרס גראמיאלבום המחזמר הטוב ביותר"סוויני טוד: הספר השטן מרחוב פליט" (בתור סולן ראשי)
ג'ושוע ראיין "ג'וש" האצ'רסון הוא שחקן ומפיק קולנוע אמריקאי.
ידוע בעיקר בשל תפקידו בתור פיטה מלארק בסדרת הסרטים "משחקי הרעב", ובתפקידו כג'ס בסרט "ממלכת טראביתיה".
האצ'רסון נולד ביוניון, קנטקי ב-12 באוקטובר 1992, הוא בנם הבכור של מישל (לבית פייטמאסטר), לשעבר דיילת בחברת דלתא איירליינס, המסייעת כעת בקריירה של ג'וש, וכריס האצ'רסון, אנליסט של הסוכנות להגנת הסביבה של ארצות הברית.
הוריו, שנולדו וגדלו גם הם בקנטקי, נפגשו בבית הספר התיכון בדרי רידג'.
יש לו אח אחד הצעיר ממנו, קונור.
בגיל 9 החל לגשת לאודישנים, ועל מנת להגדיל את סיכוי הצלחתו עברה משפחתו לקליפורניה.
הוא למד בבית הספר היסודי "ניו הייבן" בעיר מולדתו עד שהחל את דרכו בגיל תשע, ולאחר מכן החל בחינוך ביתי, עם אמו כמורה.
מאוחר יותר חזר לקנטקי כדי ללמוד בבית הספר התיכון "רייל" לסמסטר אחד.
האצ'רסון שיחק בקבוצת הכדורגל של בית הספר התיכון ומאז הוא חובב ספורט נלהב, וגילה גם תשוקה לפוטבול וטניס.
בראשית שנות ה-2000 הופיע במספר תפקידים קטנים בטלוויזיה ובסרטים, בהם סדרת הטלוויזיה "ER".
בשנת 2007 שיחק תפקיד ראשי בסרט "כלב מכבי האש"
בשנת 2011 שיחק ג'וש בסרט האימה "מרותקים" (Detention), ובאותה שנה נבחר לגלם את התפקיד המדובר של פיטה מלארק בסדרת הסרטים "משחקי הרעב".
הוא השתתף בסרטים "התלקחות" ו"עורבני חקיין חלק א" ו"משחקי הרעב: עורבני חקיין - פרק הסיום" מסדרת סרטי "משחקי הרעב".
בתחילת 2012 עלה לאקרנים סרט ההמשך של "מסע אל בטן האדמה" הנקרא "מסע אל האי המסתורי" בו כיכב לצד ונסה הדג'נס ודוויין ג'ונסון.
בשנת 2014 שיחק בסרט הפשע הביוגרפי "אסקובר: גן עדן אבוד" לצד בניסיו דל טורו.
בשנת 2017 שיחק בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו.
באותה שנה החל לשחק בתפקיד ראשי בסדרת המדע הבדיוני "איש העתיד" ברשת Hulu, בהפקת סת' רוגן ואוון גולדברג.
ב-29 בספטמבר 2023 יצא הסרט "" בו הוא מככב לצד מורגן פרימן.
ב-27 באוקטובר 2023 יצא הסרט "חמישה לילות אצל פרדי" בו ג'וש משחק בתפקיד שומר הלילה, מייק.
בתפקידו הוא שומר במהלך הלילה על מקום בילוי נטוש אשר היה הצלחה גדולה בשנות השמונים "הפיצה של פרדי פאזבר".
ויחד עם אחותו אבי צריך לברוח ולהסתתר מבובות ה"אנימטרוניקה" הרדופות רוחות רפאים של ילדים הנרצחו בפיצרייה, אשר מפחידים והורגים כל אדם הנמצא שם אחרי חצות.
האצ'רסון גר כיום בלוס אנג'לס, קליפורניה.
במאי 2012 הוא רכש את ביתו לשעבר של הית' לדג'ר בשכונת הוליווד הילס (ב-2.5 מיליון דולר).
האצ'רסון ידוע בשל תמיכתו בקהילת הלהט"ב, האצ'רסון השתתף בקמפיין בשם "Straight But Not Narrow" של ארגון Gay–straight alliance שנוצר על ידי תלמידים ונועד לספק סביבה בטוחה ותומכת לילדים ובני נוער מקהילת הלהט"ב.
באפריל 2012 הוא הפך לזוכה הצעיר ביותר בפרס ואנגארד מטעם פרסי התקשורת של הליגה ההומו-לסבית נגד השמצה, הניתן על קידום שוויון זכויות לקהילת להט"ב.
+שנהסדרהתפקידהערות2002ERמאטפרק: "First Snowfall"2003המחלקהמת'יו אינוודפרק: "Till Death Do Us Part"Miracle Dogsצ'רלי לוגןסרט טלוויזיה של אנימל פלנטWilder Daysכריס מורססרט טלוויזיה של TNTLine of Fireדוני רוולינגספרק: "Take the Money and Run"2004Wilder Daysטוד אי.
ברטלידיבוב; סרט טלוויזיה של Cartoon Networkליגת הצדק ללא גבולותברוס ויין הצעירדיבוב; פרק: "For the Man Who Has Everything"2020-2017איש העתידג'וש פיוצ'רמןתפקיד ראשי; (3 עונות); 34 פרקים
גם מפיק2019 - הווהאולטרמןשינג'ירו הייטהדיבוב; 26 פרקים2019פקיטה סאלאסריאןפרק: "Regional Dances"2025I Love LAדילןסדרה עתידית של HBO
ג'וש דאנקן הוא כדורסלן אמריקאי המשחק בעמדת הפאוור פורוורד בקבוצת אולין אדירנה מליגת העל הטורקית בכדורסל.
דאנקן שיחק בנבחרת הכדורסל של אוניברסיטת זייבייר עד שנת 2008. שם העמיד בעונתו האחרונה ממוצעים של כ-13 נק', ולמעלה מ-5 ריבאונדים ואסיסטים למשחק.
דאנקן הגיע לשיאו בטורניר אליפות המכללות בכדורסל בו חתם את קריירת המכללות שלו.
רשם 20 נק' ו-16 ריב' במשחק נגד אוניברסיטת ג'ורג'יה, אחר כך קלע שיא קריירה של 26 נק' בניצחון בהארכה על אוניברסיטת וירג'יניה המערבית.
הודח עם הקבוצה במשחק לפני הפיינל פור על ידי UCLA, בה כיכבו קווין לאב, דארן קוליסון וראסל וסטברוק.
החל את הקריירה האירופאית שלו בעונת 2008/09 בקבוצת פו אורטז מהליגה הצרפתית.
דאנקן סבל מפציעה והחמיץ חלק גדול מהעונה, אך חזר לקראת סיומה וירד ליגה עם הקבוצה.
בעונה שלאחר מכן עבר לקבוצת לייז' באסקט מהליגה הבלגית (שיחק עם אדריאן בנקס), בה רשם ממוצעים של 10.9 נקודות ו-4.6 ריבאונדים למשחק.
הקבוצה סיימה במקום הראשון בעונה הרגילה והגיעה לגמר הפלייאוף, בו הפסידה את האליפות לקבוצת ספירו שרלרואה.
בחודש אוגוסט 2010 חתם בקבוצת מכבי אשדוד, בה הגיע לממוצעים של 16.3 נקודות ו-7.4 ריבאונדים למשחק בעונתו הראשונה בקבוצה.
בעונתו השנייה של במכבי אשדוד העמיד ממוצעים של 17.4 נקודות, 8.6 ריבאונדים ו-2.6 איבודים למשחק.
לקראת עונת 2012/2013 חתם דאנקן בהפועל ירושלים, וב-, חתם בברוז במברג.
בקיץ 2015 חתם שוב בהפועל ירושלים ל-2 עונות.
בקיץ 2016 שוחרר מהפועל וחתם באולין אדירנה מהליגה הטורקית השנייה בכדורסל, הוא עזר למועדון לעלות לליגת העל הטורקית בכדורסל בתום עונת 2016/2017. בעונת 2017/2018 עזר למועדון לסיים את העונה הסדירה במקום השביעי שמוביל לליגת האלופות בכדורסל ולפלייאוף בו נכנעו לטופאש בורסה.
ג'ושוע פול "ג'וש" דאלאס הוא שחקן אמריקאי.
הוא מוכר בשל תפקידיו בתור דייוויד נולאן/הנסיך המקסים בסדרה "עד עצם היום הזה" ברשת ABC, ובזכות הופעתו בתור בן סטון בסדרת הדרמה העל-טבעית "מניפסט" ברשת NBC.
דאלאס נולד בלואיוויל, קנטקי שבארצות הברית.
הוא סיים את לימודיו בתיכון בשנת 1997, עבר לבריטניה והצטרף ללהקה השייקספירית המלכותית וכן נטל חלק בפעילות התיאטרון המלכותי הלאומי, האופרה האנגלית הלאומית וכן בפעילותם של New Shakespeare Company ושל התיאטרון The Young Vic.
בשנת 2009 עבר להוליווד שבארצות הברית ובשנת 2011 לוהק לתפקיד פנדרל בסרט "תור" לאחר שהשחקן האירי סטיוארט טאונסנד שנבחר לתפקיד עזב ימים ספורים לפני שהחלו הצילומים.
מכיוון שהוא היה שחקן כמעט לא מוכר בעת הליהוק, היו ספקולציות שדאלאס נבחר מכיוון שפשוט לא היה מספיק זמן למצוא מחליף עם שם גדול יותר.
בשנת 2011 החל לשחק בסדרת הנפטזיה של רשת ABC, "עד עצם היום הזה" בתור דייוויד נולאן / הנסיך המקסים.
דאלאס לא חזר לתפקידו בתור פנדרל בסרטי ההמשך של "תור" בשל התחייבותו לסדרה "עד עצם היום הזה".
זאקרי לוי החליף אותו בשני הסרטים הבאים.
בשנת 2018 לוהק דאלאס לתפקיד של בן סטון, הגיבור הראשי, בסדרת הדרמה והמסתורין "מניפסט" של רשת NBC, שעלתה לראשונה ב-24 בספטמבר 2018.
דאלאס הכיר את השחקנית הבריטית-יהודייה לארה פולבר בשנת 2003 כאשר עבד בתיאטרון המלכותי שבוינזדור.
הם נישאו ב-2007 והתגרשו ב-2011. מאוחר יותר באותה שנה, החל דאלאס לצאת עם מי ששיחקה את רעייתו (שלגיה) בסדרה "עד עצם היום הזה", השחקנית האמריקאית-יהודייה ג'יניפר גודווין.
הם התארסו באוקטובר 2013. הם נישאו ב-12 באפריל 2014. בנם הבכור, אוליבר, נולד במאי 2014, וב-1 ביוני 2016 נולד בנם השני, הוגו.
+ שנה סרט תפקיד הערות200880 Minutesפלויד2009The Boxerבןהמדרון 2גרגGhost Machineבראגדיבוב2011ת'ורפאנדרל2012זנבות אדומיםריאן פלינג2016זוטרופוליסחזירדיבוב
+ שנה סדרה תפקיד הערות2006Ultimate Forceוויברפרק: "The Dividing Line"2008דוקטור הורכיב 2פרק: "Silence in the Library"2009The Last Days of Lehman Brothersאייססרט טלוויזיה של BBC Two2010Moneyספאנק דייוויסמיני-סדרההוואי חמש-אפסבן באספרק: "Ko'olauloa"2011CSIקיפ וודמןפרק: "Targets of Obsession"חמשהנריסרט טלוויזיה של Lifetime2011–2018עד עצם היום הזההנסיך מקסים/דייוויד נולאןתפקיד ראשי (עונות 1–6)
תפקיד אורח (עונה 7); 134 פרקים2018–2023מניפסטבן סטוןתפקיד ראשי (4 עונות); 62 פרקים2026המצודאליוט קארתפקיד אורח
ג'ושוע בארט "ג'וש" הנדרסון הוא שחקן, זמר ודוגמן אמריקאי.
ידוע בעיקר בשל גילום דמותו של ג'ון רוס יואינג השלישי בסדרה "דאלאס", ועוד לפני כן כאוסטין מק'האן בסדרה "עקרות בית נואשות".
הנדרסון נולד בדאלאס שבטקסס לשרון לי הנדרסון.
הוא גדל בטלסה שבאוקלהומה ושם סיים את לימודיו התיכוניים בשנת 2000. תחביבו העיקרי הוא לשחק בייסבול.
הנדרסון לוקה בהטרוכרומיה, קשתית עינו הימנית היא בצבע כחול ואילו השמאלית היא בצבע ירוק.
הנדרסון השתתף בתוכנית לגילוי כישרונות בשם "Popstars".
לאחר התוכנית הוא היה חלק מלהקה תחת השם "Scene 23" אך לאחר תקופה קצרה עזב את הלהקה כדי להתחיל בקריירת משחק ודוגמנות.
הנדרסון השתתף בתחילת דרכו בסיטקומים שונים כגון: "Maybe It's Me", "One on One" ו"8 Simple Rules...
ב-2003 ביצע את הופעת הבכורה שלו בסרט האימה "עלוקות" ושנה לאחר מכן בסרט הקומי "איזו מן שכנה".
בשנת 2005 לוהק הנדרסון לסדרה "Over There" של רשת FX Networks.
שנה לאחר מכן שיחק בשובר הקופות "סטפ אפ" לצדם של ג'נה דוואן וצ'נינג טייטום.
לאחר מכן לקח חלק בעוד מספר סדרות וסרטים.
בין 2006 ל-2007 השתתף בסדרה "עקרות בית נואשות" בתור אחיינה של אחת מהשחקניות הראשיות, ניקולט שרידן.
לאחר מכן שיחק בתפקיד משנה בסדרה "90210" וביצע הופעת אורח ב-"CSI".
ב-2011 לוהק הנדרסון לתפקיד הראשי בחידוש לסדרת הדרמה של רשת TNTֻ, "דאלאס".
הסדרה עלתה לשידור ב-13 ביוני 2012 ושודרה למשך 3 עונות עד 2014.
בשנת 2017 החל לשחק בתפקיד ראשי בסדרת הדרמה "הסידור" ב
ב-12 בדצמבר 2018 עצרה משטרת לוס אנג'לס את הנדרסון בחשד שפרץ לבית שכנו באותו הערב.
על פי החשד, השכנים זיהו את הנדרסון עם שני גברים נוספים שצולמו במצלמות האבטחה.
אתר החדשות TMZ דיווח כי להנדרסון יש אליבי מוצק בליל הפריצה, שכן הנדרסון עצמו סיפק צילומי אבטחה המראים לכאורה שהוא לא עזב את דירתו כלל.
שבוע לאחר מכן, ב-19 בדצמבר, משטרת לוס אנג'לס ביטלה את כל ההאשמות נגד הנדרסון בשל חוסר ראיות.
+שנהסרטתפקידהערות2003Leeches!ג'ייסון2004איזו מין שכנהספורטאי2005שלי, שלך, שלנוניק דה פיאטרו2006סטפ אפבראט דולןBroken BridgesוייטFingerprints פן2008מסיבת אחד באפרילבליין קרטייר2009The Jerk Theoryאדם דיינס2013Rushlights בילי ברודי2014מזיעיםבויד
ג'ושוע אילן "ג'וש" גד הוא שחקן, מדבב, קומיקאי וזמר יהודי-אמריקאי.
ידוע כמדבב של אולף בזיכיון "לשבור את הקרח" וכארנולד קנינגהאם במחזמר "ספר המורמונים".
אמו היא מתווכת ואביו החורג הוא יועץ השקעות.
אביו הוא יהודי שהיגר מאפגניסטן ואמו היא ממוצא יהודי-אשכנזי והם גידלו אותו כיהודי.
למד בבית הספר Nova Southeastern וסיים את לימודיו ב-1999. לאחר מכן למד בקולג' לאמנות יפה של אוניברסיטת קרנגי מלון וסיים בשנת 2003 את לימודיו עם תואר לאמנות יפה בדרמה.
ב-2008 נישא לשחקנית אידה דרוויש.
גד הצהיר כי עם זאת שהוא אוהב את המסורת היהודית, הוא גם מכבד את המסורת הנוצרית של אשתו הקתולית וחוגג עמה את חגיה.
גד גילם את קריין החדשות בסדרת הקומדיה של פוקס Back to You שנמשכה עונה אחת בשנים 2007–2008. גד הופיע גם בתוכנית הדיילי שואו.
בשנת 2008 שיחק בתפקיד משנה בסרט 21, ושחקן ראשי בסרט הרוקר.
ב-2010 שיחק בסרט אהבה וסמים אחרים.
גד שיחק במחזמר של תיאטראות ברודוויי ספר המורמונים.
הופעתו האחרונה במחזמר הייתה ביוני 2012. בשנת 2011 היה מועמד לפרס טוני לשחקן הטוב ביותר במחזמר, אך לא זכה.
ב-2011 הייתה לגד הופעת קמע בסדרה "משפחה מודרנית", ושיחק בסרט "מרדי גרא: חופשת אביב".
ב-2012 דיבב את קולו של לואיס בסרט עידן הקרח 4: יבשת בתנועה, כמו כן השתתף בפרק בסדרה "הבחורה החדשה".
באותה שנה יצר את סדרת הטלוויזיה "1600 פן" לרשת NBC, בו גם כיכב שיחק בתפקיד ראשי של סקיפ גילגריסט ג'וניור, בנו הבכור של נשיא ארצות הברית.
ב-2013 שיחק בסרט ההתמחות וכן בסרט "ג'ובס" בתפקיד סטיב ווזניאק.
באותה השנה דיבב את אולף בסרט "לשבור את הקרח".
ב-2014 שיחק בסרט הלוואי והייתי כאן של זאק בראף בתפקיד האח של הדמות הראשית.
ב-2015 שיחק לצד קווין הארט וקיילי קווקו בסרט הקומי "שושבין להשכרה", וכן שיחק לצידו של בילי קריסטל בסדרת הקומדיה של רשת FX, הקומיקאים.
בנוסף כיכב לצד אדם סנדלר ופיטר דינקלג' בסרט "פיקסלים".
בשנת 2017 גילם את לה-פו בסרט הלייב אקשן "היפה והחיה" של חברת וולט דיסני, רימייק לסרט ההנפשה משנת 1991. באותה שנה שיחק בקומדיה "נשמה של כלב" בבימויו של לאסה הלסטרם, בסרט "רצח באוריינט אקספרס" של הבמאי קנת בראנה ובדרמה המשפטית "מרשל" לצד צ'דוויק בוזמן.
ב-2019 השתתף בסרטי ההמשך "נשמה של כלב 2", "אנגרי בירדס - הסרט 2" ו"לשבור את הקרח 2" וכן שיחק בקומדיית הזומבים "מפלצות קטנות" לצד לופיטה ניונגו.
בשנת 2020 שיחק בסרט הפנטזיה של קנת בראנה "ארטמיס פאול" שמבוסס על הספר באותו שם מאת הסופר האירי אואן קולפר.
באותה שנה יצר את סדרת האנימציה "סנטרל פארק" עבור שירות הסטרימינג אפל TV פלוס בה הוא גם מדבב את הדמות ברדי.
עוד באותה שנה הוא חזר לדבב את אולף בסרט הקצר "היה היה איש שלג".
בשנת 2021 גילם את עצמו בתפקיד אורח בסדרה "מבוימים", ובהמשך השנה שב לדבב את דמותו של אולף בסדרה "אולף מציג".
באותה שנה נודע כי ישוב לגלם את לה-פו בסדרת הטלוויזיה "עיירה קטנה" בדיסני+, ותשמש כפריקוול עבור עלילת הסרט "היפה והחיה" ותתמקד בדמויותיהם של גסטון ולה-פו.
בשנת 2022 שיחק בסדרת הפנטזיה הרומנטית "Wolf Like Me" בתפקיד ראשי בתור גארי, חד הורי שמתאהב באישה חדשה.
בשנת 2023 דיבב את דמותו של גאס הלברדור בסרט הקומדיה "דוגי סטייל".
ויליאם ג'ושוע הופקינס הוא שחקן אמריקאי, המוכר בין היתר מתפקידיו בתור ריימונד מילברי בעונה האחרונה של הסדרה "אלי מקביל" (2001–2002), בתור גרייסון אליס בסיטקום "קוגר טאון" (2009–2015), ובתור ליאם או'קונור בסדרה "קוונטיקו" (2015–2016).
בנם של קרוליין פניבייקר ולארי ג'יי.
הופקינס (אנ'), איש עסקים וחבר קונגרס לשעבר.
יש לו גם שתי אחיות, טארה ושיי.
לאחר סיום לימודיו בבית הספר התיכון סייר (אנ'), למד הופקינס באוניברסיטת אובורן באלבמה.
בשנת 1995 שיחק לראשונה בסרט הדרמה הלהט"בי "Parallel Sons" לצדו של גבריאל מאן.
שנה לאחר מכן הופיע בתפקיד אורח בסדרה "חוק וסדר", וב-1997 גילם תפקיד משנה בסרט "ג'י איי ג'יין".
ב-1998 קיבל לראשונה תפקיד ראשי בסדרת טלוויזיה, כשלוהק לתפקיד הבלש אלק סטון בעונה הרביעית והאחרונה של סדרת הדרמה המשטרתית "New York Undercover" של רשת פוקס.
בין 1998 ל-1999 השתתף גם במספר פרקים של הקומדיה "ג'ק וג'יל".
בשנת 2000 גילם תפקיד משנה בסרט "הסערה המושלמת".
בשנת 2001 השתתף בסרט "One Eyed King".
באותה שנה קיבל תפקיד ראשי נוסף בסדרת טלוויזיה, כשהצטרף לעונה החמישית והאחרונה של סדרת הטלוויזיה "אלי מקביל", בה גילם את דמותו של ריימונד מילברי.
ב-2002 השתתף במספר פרקים של סדרת הטלוויזיה "פשע מן העבר", וב-2004 השתתף בכמה פרקים של אופרת הסבון "החוף הצפוני".
ב-2006 גילם את דמותו של שדרן הטלוויזיה צ'ארלי באבקוק בסדרה הקומית "פפר דניס" של רשת The WB, שירדה מהמרקעים לאחר עונה אחת.
באותה שנה השתתף גם במספר פרקים של סדרות הטלוויזיה "נעלמים" ו"אחים ואחיות".
ב-2008 גילם את דמותו של רוג'ר תומפסון בסדרה "עיר ההוללות" של רשת CBS, שאף היא ירדה מהמרקעים לאחר עונה אחת.
בנוסף, בשנה זו שיחק בסרט "אנשים יפים מכוערים".
בשנת 2009 לוהק הופקינס לסדרה הקומית "קוגר טאון" של רשת ABC.
הוא גילם את אחת הדמויות הראשיות, גרייסון אליס, במשך כל שש העונות בה שודרה הסדרה, עד ירידתה מהמרקעים בשנת 2015, וכן ביים שניים מפרקי הסדרה.
לאחר ירידה הסדרה, לוהק לתפקיד ראשי בעונה הראשונה של הסדרה "קוונטיקו" של רשת ABC, בתפקיד סוכן ה-FBI ליאם או'קונור.
בשנת 2014 שיחק בסרט "המין השני" ובתפקיד קטן בסרט הביוגרפי "קומו על הרגליים" אותו חיו של ג'יימס בראון, ושיחק בסיטקום "הלוזרים" ב-NBC בתפקיד אורח.
בשנת 2019 שיחק לצד לורן כהן בסדרה "וויסקי קוואליר" בתפקיד ריי פרינס, סוכן FBI.
הופקינס עובד כיום על פודקאסט בשם "The Rex Chapman Show", שעלה לראשונה ב-Basketballnews.com ב-16 במרץ 2021 עם שחקן ה-NBA לשעבר רקס צ'פמן.
+שנהסרטתפקידהערות1995Parallel Sonsמרטי1997ג'י איי ג'יין"פליאה"2000Love & Sexג'ואי סנטינוהסערה המושלמתקפטן דריל אניס2001One Eyed Kingצ'אקי2007The Insatiableצ'אט2008Pretty Ugly Peopleג'ורג'2010Love & Distrustנייג'לLebanon, PAוויל20122nd Serveאוון מאטצ'2014Kelly & Calג'ושקומו על הרגליים (אנ')ראלף באס (אנ')המין השני (אנ')קני2016Car Dogsמייק ריינולדס2017רק האמיצים (אנ')מפקח2018Mail Order Monsterרוי פפר2019Crown Vicג'ק ואן זאנדטTBAראסטווד הלם
גם ביים שני פרקים2011קאסלשוטרפרק: "Demons"2012שומרת סודקני2 פרקיםשוות בקליבלנדמלצרפרק: "Love is Blind"Men at Workריאןפרק: "Toilet at Work"2013רשימת הלקוחותדילןפרק: "I Ain't Broke But I'm Badly Bent"2014הלוזריםיוליוספרק: "The Julius Effect"Northpoleריאןסרט טלוויזיה של הולמרק2015–2016קוונטיקוליאם או'קונרתפקיד ראשי (עונה 1); 22 פרקים2019בלש אמיתיג'ים דובקינס4 פרקיםויסקי קוואלירריי פרינסתפקיד ראשי; 13 פרקים2022ווקרפנטון קול2 פרקים2023הטירוןצ'ארלס בודלרפרק: "Double Trouble"
ג'ושוע ויליאם "ג'וש" דאן הוא מוזיקאי אמריקאי, ומתופף להקת הרוק Twenty One Pilots.
דאן נולד בקולומבוס, אוהיו שבארצות הברית למשפחה נוצרית.